als_Latn dik_Latn sag_Latn
Fotografia është publikuar në rrjetin social “Facebook” nga një person i quajtur, Smajl Zuka, i cili në përshkrimin e fotos shkruan me shumë gabime drejtshkrimore se Molliqaj asokohe ishte kryetar i Forumit të PDK-së në fshatin Beleg të Deçanit, prej nga edhe është Molliqaj.
Se Molliqaj kishte këtë rol në strukturat lokale të PDK-së në Deçan e ka pohuar për “Klan Kosova” edhe nënkryetari i PDK-së në këtë qytet, Xhevdet Hasanmetaj.
“Po, Molliqaj ka qenë pjesë e strukturave të rinisë së PDK-së në nëndegën në Beleg”, ka thënë Hasanmetaj.
Por, këtë e ka demantuar një nga themeluesit e PDK-së në komunën e Deçanit, Ismet Neziraj.
Ai ka deklaruar për “Klan Kosova” se Molliqaj kurrë s’ka udhëhequr me ndonjë strukturë të PDK-së në Deçan. “Molliqaj s’ka qenë ndonjëherë pjese e ndonjë strukture udhëheqëse as në Deçan e as në Beleg”, ka pohuar Neziraj.
Vet Molliqaj e ka mohuar lajmin në llogarinë e tij në “Facebook”, ndërsa në një komunikim me shkrim me “Klan Kosovën” ka pohuar se si e vërtetë duhet të merret deklarata e Nezirajt, kurse për Hasanmetajn tha se as që e njeh se kush është.
“Nuk e njoh këtë, është shpifje”, ka pohuar Molliqaj.
Ndërsa në “Facebook” ka shpjeguar rrethanat e shkrepjes së fotos. “Koalicioni i krimit dhe klani pronto, nga frika e madhe e humbjes paskan filluar me bë mashtrime me një foto që është bërë në vitin 2000-2001, gjatë kohës kur unë isha nënkryetar i gjimnazit në Deçan, dhe ku për të takuar nxënësit dhe mësimdhënësit kishte ardhur Hashim Thaçi. Në këtë kohë kam qenë 15 vjeç dhe asnjëherë nuk kam qenë anëtar i PDK-së dhe as pjesë e asnjë strukture të asnjë subjekti tjetër politik. Pres që themeluesit e PDK-së në Deçan ta demantojnë këtë të pavërtetë”, ka shkruar Molliqaj.
Ndërsa për personin që e ka publikuar foton, Smajl Zukajn, ka shkruar se “është vëllai i Arif Zukajt i cili ka qenë një nga keqpërdoruesit e fondit ‘Vendlindja Thërret’ në Gjermani dhe ka vjedhur dhjetëra mijëra euro nga ky fond”.
als_Latn als_Latn als_Latn als_Latn als_Latn als_Latn als_Latn als_Latn als_Latn